Fimmtudaginn 18. febrúar kl. 12.15 - 12.45 verður boðið upp á leiðsögn í Listasafninu á Akureyri um sýningar Jóns Laxdal Halldórssonar , … úr rústum og rusli tímans , og Baldvins Ringsted , Snarstefjun , annar hluti : Bárujárnsárin , sem var opnuð um síðustu helgi . Guðrún Pálína Guðmundsdóttir fræðslufulltrúi Listasafnsins tekur á móti gestum og fræðir þá um sýningarnar og einstaka verk . Aðgangur er ókeypis . Verk hans hafa verið sýnd á fjölmörgum sýningum víðs vegar um heim og þau er að finna á fjölda safna . Á sýningunni … úr rústum og rusli tímans má sjá verk frá löngum ferli Jóns Laxdal Halldórssonar sem myndlistarmanns ásamt nokkrum nýjum verkum sem gerð voru sérstaklega fyrir sýninguna . Baldvin Ringsted ( f. 1974 ) vinnur með ýmis efni og miðla ; innsetningar , málverk , skúlptúra , hljóð og vídeó . Hann hefur sýnt víða um heim , bæði á samsýningum og einkasýningum . Baldvin sækir efnistök verkanna oftast að einhverju leyti í þekkingu sína og reynslu af tónlist og hljóðfæraleik . Verk hans skoða annars vegar sambandið á milli hljóðs og mynda og hins vegar á milli sögu og strúktúrs . Sýningin Snarstefjun , annar hluti : Bárujárnsárin er framhald á vinnu Baldvins með tónlist og tungumál sem og tilraunir með strúktúr og afbyggingu í málverki . Baldvin : „ Mikilvægur hluti sköpunarferlisins er þegar ég set mér ramma eða einhvers konar reglur í upphafi vinnunnar , líkt og vanalega er gert í snarstefjun ( e. improvisation ) í jass - og blústónlist . Ferlið á sér líka sterka skírskotun í tónverkum nútímatónskálda á borð við John Cage og Steve Reich . “